b'\n_START_ARTICLE_\nBrovst\n_START_SECTION_\nNavn og etymologi\n_START_PARAGRAPH_\nBrovst omtales i 1458 som Brosth, og navnet kommer av ordene bro og vist, som betyr oppholdssted.\n_START_SECTION_\nGeografi og klima\n_START_PARAGRAPH_\nByen ligger ca 14 meter over havet. Gjennomsnittstemperaturen er 7,5\xc2\xb0C, med gjennomsnitt i juli p\xc3\xa5 16\xc2\xb0C som den varmeste m\xc3\xa5neden og -0,9\xc2\xb0C i januar og februar som de kaldeste m\xc3\xa5nedene. Gjennomsnittlig nedb\xc3\xb8r er 729 mm, og den t\xc3\xb8rreste m\xc3\xa5neden er februar med 38 mm og den v\xc3\xa5teste er oktober med 81 mm gjennomsnittlig nedb\xc3\xb8r.\n_START_SECTION_\nHistorie\n_START_PARAGRAPH_\nBrovst kirke er fra 1100-tallet, og i utkanten av Brovst ligger herreg\xc3\xa5rden Bratskov, som er fra 1300-tallet. Hovedbygningen som st\xc3\xa5r i dag er fra 1550, og sidefl\xc3\xb8yene er fra 1750. S\xc3\xb8r\xc3\xb8st for Brovst ligger et benediktinerkloster som heter \xc3\x98 Kloster, som er fra rundt 1175. S\xc3\xb8rvest for Brovst ligger Kokkedal slott, som er fra rundt \xc3\xa5r 1400. _NEWLINE_I 1875 beskrives Brovst som \xc2\xabBrovst med Kirke, Pr\xc3\xa6stegaard og Skole\xc2\xbb. 1 km nord for denne kirkelandsbyen, sammen med noe bebyggelse der, ble det bygd et misjonshus i 1887 og sykehus i 1892. _NEWLINE_Stasjonsbyen Brovst vokste opp da Fjerritslev-Frederikshavn Jernbane ble anlagt fra 1897 av, og det ble anlagt en jernbanestasjon ved Bratskov. Denne stasjonen er n\xc3\xa5 revet, men 1,5 km av togskinnene er bevart. I 1901 beskrives byen som \xc2\xabBrovst med Kirke, Pr\xc3\xa6stegd., Skole, Missionshus (opf. 1887), Amtssygehus (opf. 1892 efter Tegn. af Arkitekterne Wiinholt og Hagerup; Plads for 22 Patienter), Apotek, L\xc3\xa6gebolig, Dyrl\xc3\xa6gebolig, Sparekasse (opr. 28/4 1869...Antal af Konti 659), K\xc3\xb8bmandsforretninger, M\xc3\xb8lle, Bageri, Farveri, samt J\xc3\xa6rnbanestation, 1/2 Fjerdingvej fra Kirken, hvor der er en By med Skole, Andelsmejeri, Dampm\xc3\xb8lle, 2 M\xc3\xb8ller, Dampsavv\xc3\xa6rk, K\xc3\xb8bmandsforretninger m. m.\xc2\xbb'